Pêlikan salong wontên ingkang kenging katitik saking pangraosing ilat, kados ta: ingkang winastan bitêr ardhê (bitteraarde) raosipun pait, sêndawa (salpeter) raosipun anyêp tumrêcêp dhatêng ilat, sarêm sela (steenzont) raosipun asin, yèn makatên sabarang ingkang sagêd ajur dening idu anggadhahi raos, pêlikan wontên ugi ingkang kenging katitik saking pangraosing badan, inggih punika saking êmèk, sawênèh êmèkipun kasap, kados ta: